NHS England and NHS Improvement

Skipton House 80 London Road

London SEI 6LH

Klasifikācija: Oficiāla

Publikācijas apstiprinājuma norāde: C1321

COVID-19 vakcinācija ir pieejama, un jums ir tiesības būt aizsargātam (-ai) no infekcijas slimībām

COVID-19 ir bezmaksas visiem Apvienotajā Karalistē. Tas attiecas uz visiem migrantiem.

Apvienotajā Karalistē vakcīnu pret COVID-19 jau saņēmuši miljoni cilvēku. Tā ir droša un nesatur nekādas dzīvnieku vai kaitīgas sastāvdaļas. Tas ir labākais veids, kā novērst nāvi vai nopietnu saslimšanu COVID-19 rezultātā.

Lai saņemtu vakcīnu pret COVID-19, jums nav nepieciešams ģimenes ārsts vai NHS numurs.

Ja jums nav NHS numura, jūs varat sazināties ar savu vietējo ģimenes ārsta praksi, lai noorganizētu vakcīnu, vai ierasties kādā no COVID-19 vakcinācijas centriem vai pagaidu centriem, kas pieņem cilvēkus pēc dzīvās rindas principa.

Ja jums ir NHS numurs, kad saņemsiet ielūgumu uz vakcīnu, mēs aicinām jūs to izmantot.

Lai palīdzētu jums pieņemt lēmumu par to, kas nāk par labu jums un visiem ar jums dzīvojošajiem cilvēkiem, mēs sniegsim jums informāciju par COVID-19 vakcīnu, un jūs varat uzdot jautājumus par to mediķiem.

Jūs nekad nespiedīs ar varu potēties pret COVID-19, un vakcinācija neietekmē jūsu pieteikumu par patvēruma meklētāja vai bēgļa statusu.

Lai veiktu COVID-19 testu, saņemtu ārstēšanu no vīrusa vai vakcīnu pret COVID-19, netiks veiktas nekādas migrācijas pārbaudes .

Lai aizsardzība pret COVID-19 būtu labāka, jums parasti nepieciešamas divas COVID-19 vakcīnas devas.

Kad būsiet saņēmis (-usi) vakcīnu, jums izsniegs kartiņu ar informāciju par jūsu vakcīnu. Ja iespējams, paņemiet šo kartiņu līdzi, kad dosieties saņemt otro vakcīnu. Ja jums kartiņu neizsniedz, lūdziet, lai jums to iedod.

Vairāk par COVID-19 vakcīnu angļu un citās valodās var izlasīt:

* [COVID-19 ceļvedis pieaugušajiem](https://www.gov.uk/government/publications/covid-19-vaccination-guide-for-older-adults)
* NHS England COVID-19 vakcinācijas saziņas materiāli
* [COVID-19 vakcinācija sievietēm reproduktīvā vecumā, grūtniecēm, sievietēm, kas plāno ieņemt bērnu,](https://www.gov.uk/government/publications/covid-19-vaccination-women-of-%20childbearing-age-currently-pregnant-planning-a-pregnancy-or-breastfeeding) [vai sievietēm, kas baro bērnu ar krūti](https://www.gov.uk/government/publications/covid-19-vaccination-women-of-%20childbearing-age-currently-pregnant-planning-a-pregnancy-or-breastfeeding)
* [COVID-19 viegli lasāmi resursi](https://www.gov.uk/government/publications/covid-19-vaccination-easy-read-resources)
* [Organizācijas Doctors or the World ārstu COVID-19 vakcinācijas informācija](https://www.doctorsoftheworld.org.uk/coronavirus-vaccine-information/)

Vai es varu reģistrēties pie ģimenes ārsta?

Jebkura persona AK var reģistrēties pie ģimenes ārsta. Jūsu ģimenes ārsts var palīdzēt jums piekļūt veselības aprūpes pakalpojumiem.

Jūs var lūgt uzrādīt dokumentus, kas pierāda jūsu adresi, vai personas dokumentus.

Ja jums nav dokumentu, kas pierāda jūsu adresi, vai personas dokumentu, paskaidrojiet, ka jums tādu nav. Jūs varēsiet reģistrēties pie ģimenes ārsta jebkurā gadījumā.

Ja jums ir dokumenti, kas pierāda jūsu adresi, vai personas dokumenti,**, centieties tos uzrādīt, ja varat.**

Jūsu ārsta rīcībā esošā informācija par jums ir konfidenciāla.

Ja uzskatāt, ka jums tas palīdzēs, reģistrēšanās laikā varat parādīt šo vēstuli ģimenes ārsta praksē.

Lai saņemtu palīdzību vai uzzinātu, kā reģistrēties pie ģimenes ārsta, aprunājieties ar mājokļa daļas darbinieku vai zvaniet pa tālruni 0300 311 2233. Plašāku informāciju var saņemt [NHS vietnē](http://www.nhs.uk/register), un var izmantot [ģimenes ārsta piekļuves kartes.](https://www.doctorsoftheworld.org.uk/gp-access-cards/)

Ar cieņu,

Dr. Nikija Kanani [Dr Nikki Kanani]

COVID-19 vakcinācijas pārvaldes programmas, Vecākā atbildīgā darbinieka vietniece

Pamataprūpes medicīnas nodaļas direktore

NHS England un NHS Improvement

Šī vēstule ir pieejama angļu valodā, un tās tulkojums drīzumā būs pieejams arābu, bengāļu, Brazīlijas portugāļu, bulgāru, ķīniešu, čehu, igauņu, farsi, grieķu, gudžaratu, hindu, latviešu, lietuviešu, pundžabu, poļu, rumāņu, romu, krievu, spāņu, somāļu, turku, tvī, ukraiņu un rudu valodās.